https://narodne-novine.nn.hr/img/nn-glagoljica.gifhttps://narodne-novine.nn.hr/img/nn-glagoljica.gifhttps://narodne-novine.nn.hr/img/nn-glagoljica.gif

[](https://narodne-novine.nn.hr/search.aspx)

**Odluka o upisu učenika u I. razred srednje škole u školskoj godini 2025./2026.**

**Ministarstvo znanosti, obrazovanja i mladih**

**1107**

Na temelju članka 22. stavka 7. Zakona o odgoju i obrazovanju u osnovnoj i srednjoj školi (»Narodne novine«, broj: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 155/23 i 156/23) ministar znanosti, obrazovanja i mladih donosi

**ODLUKU**

**O UPISU UČENIKA U I. RAZRED SREDNJE ŠKOLE U ŠKOLSKOJ GODINI 2025./2026.**

OPĆE ODREDBE

I.

Ovom Odlukom utvrđuje se postupak i način upisa učenika, broj upisnih mjesta u razrednim odjelima prvih razreda srednjih škola, rokovi za prijavu i upis te ostali uvjeti i postupci za upis učenika u I. razred srednje škole u školskoj godini 2025./2026.

II.

U I. razred srednje škole učenici se upisuju u skladu s ovom Odlukom i Pravilnikom o elementima i kriterijima za izbor kandidata za upis u I. razred srednje škole (»Narodne novine«, broj: 49/15, 47/17, 39/22 i 79/25), (u daljnjem tekstu: Pravilnik o elementima i kriterijima).

III.

Učenici se prijavljuju i upisuju u I. razred srednje škole u školskoj godini 2025./2026. elektroničkim načinom preko mrežne stranice Nacionalnoga informacijskog sustava prijava i upisa u srednje škole (u daljnjemu tekstu: NISpuSŠ) https://srednje.e-upisi.hr, a na temelju natječaja za upis koji raspisuju i objavljuju škole.

IV.

U I. razred srednjih škola Republike Hrvatske u programe/kurikule redovitog obrazovanja u školskoj godini 2025./2026. planira se broj upisnih mjesta za ukupno 48.027 učenika u 2.186 razrednih odjela.

V.

(1) U srednje škole kojima je osnivač Republika Hrvatska, jedinice lokalne samouprave te jedinice područne (regionalne) samouprave u I. razred redovitog obrazovanja planira se broj upisnih mjesta za ukupno 45.214 učenika u 2.054 razredna odjela:

1) u gimnazijske programe – 11.535 učenika u 471 razrednih odjela ili 25,51 %;

2) u strukovne kurikule za stjecanje kvalifikacije na razini 4.2 (četverogodišnje obrazovanje) – 18.627 učenika u 823 razrednih odjela ili 41,24 %;

3) u strukovne kurikule za stjecanje kvalifikacije na razini 4.1 (trogodišnje obrazovanje) – 11.434 učenika u 507 razrednih odjela ili 25,29 %;

4) u strukovni kurikul za stjecanje strukovne kvalifikacije medicinska sestra opće njege / medicinski tehničar opće njege u trajanju od pet godina – 1.289 učenika u 53 razrednih odjela ili 2,85 %;

5) u prilagođene programe i posebne kurikule za učenike s teškoćama u razvoju – 944 učenika u 109 razrednih odjela ili 2,09 %;

6) u programe obrazovanja glazbenih i plesnih škola – 1.385 učenika u 91 razrednih odjela ili 3,06 %.

(2) U I. razred srednjih škola kojima je osnivač Republika Hrvatska, jedinice lokalne samouprave te jedinice područne (regionalne) samouprave, učenici će se upisivati prema vrstama programa obrazovanja/kurikula, školama i odobrenim mjestima za upis koja su utvrđena u *Strukturi razrednih odjela i broju učenika I. razreda srednjih škola u školskoj godini 2025./2026., I. dio – srednje škole kojima je osnivač Republika Hrvatska, jedinice lokalne samouprave te jedinice područne (regionalne) samouprave*(u daljnjem tekstu: *Struktura),*koja je u Dodatku ove odluke i njezin je sastavni dio.

VI.

U programe redovitog obrazovanja u srednjim školama čiji su osnivači vjerske zajednice s pravom javnosti u I. razred redovitog obrazovanja planira se mogućnost upisa za 959 učenika u 41 razrednih odjela prema vrstama programa obrazovanja/kurikula, školama i odobrenim mjestima za upis koja su utvrđena *u Strukturi razrednih odjela i broju učenika I. razreda srednjih škola u školskoj godini 2025./2026., II. dio – škole čiji su osnivači vjerske zajednice*(u daljnjem tekstu: *Struktura),*koja je u Dodatku ove odluke i njezin je sastavni dio.

VII.

U programe redovitog obrazovanja u srednjim školama čiji su osnivači pravne ili fizičke osobe, u I. razred planira se mogućnost upisa za 1.854 učenika u 91 razredna odjela prema vrstama programa obrazovanja, školama i odobrenim mjestima za upis koja su utvrđena u *Strukturi razrednih odjela i broju učenika I. razreda srednjih škola u školskoj godini 2025./2026., III. dio – privatne škole*(u daljnjem tekstu: *Struktura),*koja je u Dodatku i njezin je sastavni dio.

TIJELA KOJA SUDJELUJU U PROVEDBI ELEKTRONIČKIH PRIJAVA I UPISA U SREDNJE ŠKOLE

VIII.

(1) U postupku provedbe elektroničkih prijava i upisa u srednje škole pripremne i druge radnje provode upisna povjerenstva osnovnih i srednjih škola, upravni odjeli nadležni za obrazovanje u županijama, odnosno Gradski ured za obrazovanje, sport i mlade Grada Zagreba, CARNET i Ministarstvo turizma i sporta.

(2) Upisna povjerenstva dužna su biti dostupna tijekom cijeloga trajanja upisnoga postupka.

(3) Sve osobe uključene u organizaciju i provođenje postupka elektroničkih prijava i upisa u srednje škole dužne su čuvati tajnost podataka, o čemu potpisuju izjavu čiji obrazac propisuje Ministarstvo znanosti, obrazovanja i mladih (u daljnjem tekstu: Ministarstvo).

(4) Kvalitetu postupka provedbe elektroničkih prijava i upisa u srednje škole prati i vrednuje Ministarstvo, odnosno tijela koja Ministarstvo ovlasti.

UPISNI ROKOVI

IX.

Učenici će se prijavljivati za upis i upisivati u I. razred srednjih škola u školskoj godini 2025./2026.. u ljetnome i jesenskome upisnom roku.

**Ljetni upisni rok**

X.

|  |  |
| --- | --- |
| **Opis postupka** | **Datum** |
| Početak prijava u sustav | 26. 5. 2025. |
| Registracija kandidata izvan redovitog sustava obrazovanja RH putem srednje.e-upisi.hr | 26. 5. do 18. 6. 2025. |
| Dostava osobnih dokumenata i svjedodžbi CARNET-u | 26. 5. do 18. 6. 2025. |
| **Prijava obrazovnih programa** | **25. 6. do 4. 7. 2025.** |
| Prijava programa koji zahtijevaju dodatne provjere | 25. 6. do 27. 6. 2025. |
| Dostava dokumentacije:  • Stručnog mišljenja HZZ-a za programe koji to zahtijevaju  • Dokumenata kojima se ostvaruju dodatna prava za upis (dostavljaju se putem srednje.e-upisi.hr) | 25. 6. do 2. 7. 2025. |
| Provođenje dodatnih ispita i provjera i unos rezultata | 30.6. do 3. 7. 2025. |
| Brisanje kandidata koji nisu zadovoljili preduvjete s lista | 3. 7. 2025. |
| Unos prigovora | 4. 7. 2025. |
| **Objava konačnih ljestvica poretka** | **7. 7. 2025.** |
| Dostava dokumenata koji su uvjet za upis u određeni program obrazovanja srednje škole:  1) Upisnica (obvezno za sve učenike) – dostavlja se elektronički putem srednje.e-upisi.hr ili dolaskom u školu na propisani datum  2) Potvrda liječnika školske medicine – dostavlja se elektronički putem srednje.e-upisi.hr ili dolaskom u školu na propisani datum i  3) Potvrda obiteljskog liječnika ili liječnička svjedodžba medicine rada – dostavlja se elektronički putem srednje.e-upisi.hr ili dolaskom u školu na propisani datum  Točan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. | 7. 7. do 9. 7. 2025. |
| Objava okvirnog broja slobodnih mjesta za jesenski upisni rok | 14. 7. 2025. |
| Službena objava slobodnih mjesta za jesenski upisni rok | 11. 8. 2025. |

**Jesenski upisni rok**

XI.

|  |  |
| --- | --- |
| **Opis postupka** | **Datum** |
| Registracija za kandidate izvan redovitog sustava obrazovanja RH | 18. 8. do 25. 8. 2025 |
| Dostava osobnih dokumenata, svjedodžbi i ostale dokumentacije za kandidate izvan redovitog sustava obrazovanja RH CARNET-u | 18. 8. do 25. 8. 2025. |
| **Prijava u sustav i prijava obrazovnih programa** | **25. 8. do 29. 8. 2025.** |
| Prijava obrazovnih programa koji zahtijevaju dodatne provjere | 25. 8. do 27. 8. 2025. |
| Dostava dokumentacije:  • Stručnog mišljenja HZZ-a za programe koji to zahtijevaju  • Dokumenata kojima se ostvaruju dodatna prava za upis (dostavljaju se putem srednje.e-upisi.hr) | 25. 8. do 28. 8. 2025. |
| Provođenje dodatnih ispita i provjera te unos rezultata | 28. 8. 2025. |
| Brisanje kandidata koji nisu zadovoljili pred­uvjete s lista | 29. 8. 2025. |
| Unos prigovora | 29. 8. 2025. |
| **Objava konačnih ljestvica poretka** | **1. 9. 2025.** |
| Dostava dokumenata koji su uvjet za upis u određeni program obrazovanja srednje škole:  1) Upisnica (obvezno za sve učenike) – dostavlja se elektronički putem srednje.e-upisi.hr ili dolaskom u školu na propisani datum  2) Potvrda liječnika školske medicine – dostavlja se elektronički putem srednje.e-upisi.hr ili dolaskom u školu na propisani datum i  3) Potvrda obiteljskog liječnika ili liječnička svjedodžba medicine rada – dostavlja se elektronički putem srednje.e-upisi.hr ili dolaskom u školu na propisani datum  Točan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. | 1. 9. do 3. 9. 2025. |
| Objava slobodnih upisnih mjesta nakon jesenskog upisnog roka | 4. 9. 2025. |

PRIJAVA KANDIDATA S TEŠKOĆAMA U RAZVOJU

XII.

**Ljetni upisni rok**

|  |  |
| --- | --- |
| **Opis postupka** | **Datum** |
| **Kandidati s teškoćama u razvoju prijavljuju se u**županijske **upravne odjele za obrazovanje, odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe** | **26. 5. do 13. 6. 2025.** |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 26. 5. do 13. 6. 2025. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH CARNET-u | 26. 5. do 13. 6. 2025. |
| Upisna povjerenstva županijskih upravnih odjela i Gradskog ureda za obrazovanje, sport i mlade Grada Zagreba unose navedene odabire u sustav | 26. 5. do 16. 6. 2025. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 26. 5. do 13. 6. 2025. |
| Provođenje dodatnih provjera za kandidate s teškoćama u razvoju i unos rezultata u sustav | 16. 6. do 18. 6. 2025. |
| Mogućnost promjene prioriteta na ljestvicama poretka | 18. do 23. 6. 2025. |
| **Objava konačnih ljestvica poretka** | **24. 6. 2025.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu zbog upisanih učenika s teškoćama u razvoju | 25. 6. 2025. |
| Dostava dokumenata koji su uvjet za upis u određeni program obrazovanja srednje škole:  1) Upisnica (obvezno za sve učenike) – dostavlja se elektronički putem srednje.e-upisi.hr ili dolaskom u školu na propisani datum  Točan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. | 7. 7. do 9. 7. 2025. |

**Jesenski upisni rok**

|  |  |
| --- | --- |
| **Opis postupka** | **Datum** |
| **Kandidati s teškoćama u razvoju prijavljuju se u županijske upravne odjele za obrazovanje, odnosno Gradskom uredu za obrazovanje, sport i mlade Grada Zagreba te iskazuju svoj odabir s liste prioriteta redom kako bi željeli upisati obrazovne programe** | **18. 8. do 20. 8. 2025.** |
| Registracija kandidata s teškoćama u razvoju izvan redovitog sustava obrazovanja RH putem srednje.e-upisi.hr | 18. 8. do 20. 8. 2025. |
| Prijava obrazovnih programa koji zahtijevaju dodatne provjere za kandidate s teškoćama u razvoju | 18. 8. do 19. 8. 2025. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH CARNET-u | 18. 8. do 20. 8. 2025. |
| Upisna povjerenstva županijskih upravnih odjela i Gradskog ureda za obrazovanje, sport i mlade Grada Zagreba unose navedene odabire u sustav upisa | 18. 8. do 20. 8. 2025. |
| Dostava dokumenata kojima se ostvaruju dodatna prava za upis (dostavljaju se putem srednje.e-upisi.hr) | 18. 8. do 22. 8. 2025. |
| Provođenje dodatnih provjera za kandidate s teškoćama u razvoju | 20. 8. 2025. |
| Unos rezultata dodatnih provjera u sustav upisa | 20. 8. do 21. 8. 2025. |
| Mogućnost promjene prioriteta na ljestvicama poretka | 21. do 24. 8. 2025. |
| **Objava konačnih ljestvica poretka** | **25. 8. 2025.** |
| Smanjenje upisnih kvota razrednih odjela pojedinih obrazovnih programa sukladno Državnom pedagoškom standardu radi upisanih učenika s teškoćama u razvoju | 25. 8. 2025. |
| Dostava dokumenata koji su uvjet za upis u određeni program obrazovanja srednje škole:  1) Upisnica (obvezno za sve učenike) – dostavlja se elektronički putem srednje.e-upisi.hr ili dolaskom u školu na propisani datum  Točan datum zaprimanja dokumenata dolaskom u školu objavljuje se na mrežnim stranicama i oglasnim pločama škola. | 1. 9. do 3. 9. 2025. |

PRIJAVA UČENIKA KOJI SE UPISUJU U ODJELE ZA SPORTAŠE U LJETNOME I JESENSKOME UPISNOM ROKU

XIII.

|  |  |
| --- | --- |
| **Opis postupka** | **Datum** |
| **Kandidati koji se upisuju u razredne odjele za sportaše iskazuju interes za upis u razredne odjele za sportaše u NISpuSŠ-u** | **26. 5. do 6. 6. 2025.** |
| Ministarstvo turizma i sporta šalje nerangirane liste kandidata prema sportovima nacionalnim sportskim savezima u svrhu izrade rang-lista prema sportovima | 9. 6. 2025. |
| Nacionalni sportski savezi izrađuju preliminarne rang-liste prijavljenih kandidata prema kriterijima sportske uspješnosti | 9. 6. do 13. 6. 2025. |
| Nacionalni sportski savezi službeno objavljuju preliminarne rang-liste na naslovnicama svojih mrežnih stranica kako bi kandidati mogli upozoriti na moguće pogreške prije objavljivanja konačne rang-liste | 16. 6. 2025. |
| Prigovor kandidata na pogreške (pogrešno upisani podaci, neupisani podaci i dr.)  Nacionalni sportski savezi ispravljaju ­rang-liste | 16. 6. do 18. 6. 2025. |
| Nacionalni sportski savezi službeno objavljuju konačne rang-liste na naslovnici svojih mrežnih stranica te ih dostavljaju Ministarstvu turizma i sporta | 23. 6. 2025. |
| **Unos zaprimljenih rang-lista u NISpuSŠ te dodjeljivanje bodova kandidatima na temelju algoritma** | **24. 6. 2025.** |

**\****U kalendaru za kandidate koji se upisuju u odjele za sportaše navedeni su svi datumi važni za prijavu sportskih odjela. Kandidati koji upisuju odjele za sportaše dužni su pratiti i Kalendar za redovite učenike odnosno Kalendar za učenike s teškoćama u razvoju, ovisno kojem rangiranju pristupaju.*

POSTUPAK PODNOŠENJA I RJEŠAVANJA PRIGOVORA

XIV.

(1) Učenici i ostali kandidati mogu podnositi prigovore tijekom provedbe postupka prijava i upisa učenika u I. razred srednje škole i to usmeno ili pisanim putem u elektroničkom obliku.

(2) Redoviti učenik osnovne škole u Republici Hrvatskoj može podnijeti prigovor svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.

(3) Kandidat koji nema status redovitog učenika osnovne škole u Republici Hrvatskoj (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji se ispisao te želi ponovno upisati prvi razred; kandidat koji je prethodne školske godine završio osnovno obrazovanje u Republici Hrvatskoj, ali se nije upisao u srednju školu) može zbog netočno unesenih ocjena ili osobnih podataka podnijeti prigovor CARNET-u koji je unio podatke.

(4) U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNET-ovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

(5) U slučaju da učenik pri ocjenjivanju ispita provjere sposobnosti i darovitosti ili znanja nije zadovoljan ocjenom, može podnijeti prigovor pisanim putem u elektroničkom obliku srednjoj školi koja je provela ispit.

(6) U slučaju da se utvrdi neregularnost ili nepravilnost u postupku provedbe ispita, ravnatelj srednje škole na prijedlog upisnoga povjerenstva mora otkloniti te nepravilnosti i utvrditi novu ocjenu.

(7) Rokovi za podnošenje prigovora iz ove točke utvrđeni su u točkama X., XI., XII. i XIII. ove Odluke.

NATJEČAJ ZA UPIS UČENIKA

XV.

(1) Natječaj za upis učenika objavljuje se najkasnije do 20. lipnja 2025. godine na mrežnim stranicama srednje škole i osnivača.

(2) Sve uvjete koje srednja škola propisuje natječajem za upis, kao i ostale uvjete važne za nastavak obrazovanja u pojedinim obrazovnim programima, srednja škola dužna je unijeti u NISpuSŠ najkasnije do propisanoga datuma za početak prijava obrazovnih programa utvrđenog u točkama X., XI. i XII. ove Odluke.

(3) Natječaj za upis sadrži:

– popis programa obrazovanja/kurikula i broj upisnih mjesta prema vrstama programa obrazovanja/kurikulum sukladno *Strukturi,*

– rokove za upis učenika u I. razred u skladu s točkama X., XI. i XII. ove Odluke,

– nastavni predmet posebno važan za upis koji određuje srednja škola,

– natjecanje iz znanja koje se vrednuje pri upisu, a određuje ga srednja škola,

– popis zdravstvenih zahtjeva za programe obrazovanja/kurikule u koje srednja škola planira upisati učenike (sukladno Jedinstvenome popisu zdravstvenih zahtjeva srednjoškolskih programa u svrhu upisa u I. razred srednje škole i Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole),

– popis potrebnih dokumenata koji su uvjet za upis u pojedini program obrazovanja/kurikul,

– datume provođenja dodatnih ispita i provjera sukladno rokovima navedenima u točkama X., XI. i XII. ove Odluke,

– popis stranih jezika koji se izvode u školi kao obvezni nastavni predmeti,

– popis nastavnih predmeta koji se dijelom izvode na nekom od stranih jezika (ako škola ima odobrenje Ministarstva za izvođenje dijela nastave na nekom od stranih jezika),

– naknadu za povećane troškove obrazovanja propisanu točkom XIX. ove Odluke,

– iznos školarine ako se naplaćuje,

– datume zaprimanja upisnica i ostale dokumentacije potrebne za upis,

– ostale kriterije i uvjete upisa koji se utvrđuju u skladu s ovom Odlukom i Pravilnikom o elementima i kriterijima.

(4) Kada je u pojedinoj školi uvjet za upis znanje određenoga stranog jezika koji učenik u osnovnoj školi nije učio, upisno povjerenstvo srednje škole u koju se učenik prijavljuje za upis dužno je nakon pisanog zahtjeva učenika provjeriti njegovo znanje iz tog jezika, o čemu škola sastavlja zapisnik. Datum održavanja provjere znanja stranoga jezika srednje škole dužne su objaviti u natječaju za upis učenika i NISpuSŠ-u, sukladno rokovima navedenima u točkama X., XI. i XII. ove Odluke.

(5) Datum, način i postupak te druge važne elemente provođenja dodatnih ispita i provjera sposobnosti i darovitosti ili znanja utvrđuje srednja škola koja ih provodi. Srednja škola koja provodi provjeru likovne darovitosti u svojem natječaju navodi koje će se likovne tehnike koristiti prilikom likovne provjere.

(6) Učenici koji žele upisati I. razred dvogodišnjeg i/ili trogodišnjeg strukovnog programa srednje škole u školskoj godini 2025./2026., nemaju pravo paralelnog upisa u umjetničke programe. Pravo paralelnog upisa u umjetničke programe imaju samo učenici koji upisuju četverogodišnje programe obrazovanja u srednjoj školi.

(7) Srednje škole koje temeljem članka 9. Pravilnika o elementima i kriterijima provode provjere posebnih znanja, provjeru iz istog nastavnog predmeta za upis u isti program obrazovanja mogu provoditi na način da kandidat polaže provjeru znanja u srednjoj školi koja mu je viša na listi prioriteta, a rezultati provjere vrijede za prijavu u druge srednje škole koje provode isti program obrazovanja te uvjetuju provjeru znanja iz istog nastavnog predmeta.

(8) Provjere posebnih znanja iz stavka 6. ove točke koordinira osnivač.

(9) Srednje škole koje učenje temeljeno na radu izvode naukovanjem kod licenciranog obrtnika ili pravne osobe s odgovarajućom dozvolom (licencijom) obvezne su popis licenciranih obrtnika ili pravnih osoba s kojima surađuju – s brojem slobodnih mjesta za izvođenje učenja temeljenog na radu, razvrstan prema zanimanju, županiji i mjestu/gradu – istaknuti na oglasnoj ploči i mrežnoj stranici škole te ga redovito ažurirati.

PRIJAVA I UPIS UČENIKA U SREDNJU ŠKOLU

**Prijava učenika za upis u srednju školu**

XVI.

(1) Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2024./2025., prijavljuju se u NISpuSŠ u skladu s postupcima opisanima na mrežnoj stranici https://srednje.e-upisi.hr.

(2) Učenici koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji su se ispisali te žele ponovno upisati prvi razred; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se CARNET-u na način opisan na mrežnoj stranici https://srednje.e-upisi.hr.

(3) Učenicima koji se žele upisati u I. razred srednje škole u školskoj godini 2025./2026., a stekli su svjedodžbe koje nisu izdane u Republici Hrvatskoj, na temelju Zakona o priznavanju i vrednovanju inozemnih obrazovnih kvalifikacija (»Narodne novine«, broj 69/22) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi Agencija za odgoj i obrazovanje, u okviru središnjeg prijavnog postupka.

(4) Postupci potvrđivanja (zaključavanja) lista prioriteta s konačnom listom prioriteta učenika opisani su na mrežnoj stranici https://srednje.e-upisi.hr.

**Upis učenika u I. razred srednje škole**

XVII.

(1) Na temelju javne objave konačnih ljestvica poretka učenika u NISpuSŠ-u, učenik ostvaruje pravo upisa u I. razred srednje škole u školskoj godini 2025./2026.

(2) Iznimno od stavka 1. ove točke, učenici koji se upisuju u programe obrazovanja/kurikule za koje je potrebno dostaviti dokumente o ispunjavanju posebnih uvjeta iz natječaja za upis (dokazivanje zdravstvene sposobnosti kandidata za obavljanje poslova i radnih zadaća u odabranom zanimanju/kvalifikaciji i sl.) te učenici koji su ostvarili dodatna prava za upis, ostvaruju pravo upisa u srednju školu u školskoj godini 2025./2026. nakon dostave navedenih dokumenata u predviđenim rokovima iz točke X., XI. i XII. ove Odluke, što u NISpuSŠ-u potvrđuje srednja škola u kojoj učenik ostvaruje pravo upisa sukladno konačnoj ljestvici poretka. Navedeni dokumenti mogu se donijeti osobno ili dostaviti elektronički putem. Učenici koji ne dostave navedenu dokumentaciju u propisanim rokovima u točkama X., XI. i XII. ove Odluke gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.

(3) Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (https://srednje.e-upisi.hr), koji je dužan donijeti osobno ili dostaviti elektronički putem u srednju školu u rokovima utvrđenim u točkama X., XI. i XII. ove Odluke.

(4) Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga srednjoj školi, učenik je upisan u I. razred srednje škole u školskoj godini 2025./2026. Ako učenik zbog opravdanih razloga nije u mogućnosti u propisanim rokovima sukladno točkama X., XI. i XII. ove Odluke dostaviti potpisan obrazac (upisnicu) za upis u I. razred, dužan ga je donijeti osobno ili dostaviti elektronički putem njegov roditelj/skrbnik ili opunomoćenik.

(5) Kandidatima koji osnovno obrazovanje završavaju u inozemstvu nakon ljetnog upisnog roka, omogućit će se u jesenskom roku upis u programe obrazovanja čija je upisna kvota popunjena u ljetnom upisnom roku. Navedeno će se omogućiti ako su ostvarili jednak ili veći broj bodova potrebnih za upis od zadnjeg učenika koji je ostvario pravo upisa u taj program u ljetnom upisnom roku. Upis navedenih kandidata provodi Ministarstvo.

USTROJAVANJE RAZREDNIH ODJELA

XVIII.

(1) Upis učenika u I. razred srednje škole u školskoj godini 2025./2026. provodi se u skladu sa *Strukturom.*

(2) Škola može uz odobrenje ministra znanosti, obrazovanja i mladih (u daljnjem tekstu: ministar) u NISpuSŠ-u povećati broj upisnih mjesta utvrđenih u *Strukturi*u slučajevima:

– ako učenik srednje škole ponavlja I. razred (učenik ponavljač);

– ako škola integrira učenika glazbenog ili plesnog programa obrazovanja u nastavu općeobrazovnih predmeta pojedinoga razrednog odjela.

(3) U slučaju smanjenog interesa učenika za upis u pojedini program obrazovanja/kurikul, škola može ustrojiti razredni odjel s manjim brojem učenika od utvrđenog u *Strukturi*uz uvjet da taj razredni odjel nema manje od 20 učenika.

(4) Škola može u kombiniranim razrednim odjelima odstupiti od *Strukture,*uz odobrenje ministra u NISpuSŠ-u, te povećati broj upisnih mjesta u jednom programu obrazovanja/kurikulu i smanjiti broj u drugom, ovisno o interesu učenika, ako taj broj nije manji od šest učenika u istom programu obrazovanja/kurikulu. U tim kombiniranim razrednim odjelima ne može biti ukupno manje od 20 učenika.

(5) Škole na otocima, područjima od posebne državne skrbi, brdsko-planinskim područjima, škole s nastavom na jeziku i pismu nacionalnih manjina, škole koje izvode programe za rijetka i tradicijska zanimanja, privatne škole s pravom javnosti te škole koje izvode umjetničke programe obrazovanja, sukladno članku 4. stavku 3. Državnoga pedagoškoga standarda srednjoškolskog sustava odgoja i obrazovanja (»Narodne novine«, broj 63/08 i 90/10), mogu odstupiti od *Strukture*te ustrojiti razredni odjel i s manjim brojem učenika. Iznimno od stavaka 3. i 4. ove točke, u kombiniranim razrednim odjelima u navedenim školama mogu se ustrojiti skupine i s manjim brojem učenika.

(6) Škole koje izvode prilagođene programe i posebne kurikule za učenike s teškoćama u razvoju mogu odstupiti od *Strukture,*uz odobrenje ministra u NISpuSŠ-u, i ustrojiti razredni odjel i s manjim brojem učenika.

(7) Prije objave konačne ljestvice poretka u oba upisna roka ministar može u NISpuSŠ-u promijeniti strukturu i broj razrednih odjela te broj učenika u razrednome odjelu ovisno o broju učenika prijavljenih u pojedini razredni odjel obrazovnoga programa/kurikula.

NAKNADE ZA POVEĆANE TROŠKOVE  
OBRAZOVANJA

XIX.

(1) Za pojedine programe obrazovanja/kurikule mogu se utvrditi povećani troškovi obrazovanja.

(2) Odluku o iznosu participacije roditelja/skrbnika učenika te cijeni obrazovanja za svaku godinu obrazovanja donosi školski odbor, uz suglasnost osnivača školske ustanove, a objavljuje u natječaju za upis učenika u I. razred i NISpuSŠ-u.

(3) Škola može potpuno ili djelomično osloboditi učenika od obveze plaćanja povećanih troškova obrazovanja. Odluku o oslobađanju od plaćanja donosi školski odbor na prijedlog ravnatelja te uz suglasnost osnivača.

NAKNADNI UPISNI ROK ZA UPIS UČENIKA NAKON ISTEKA JESENSKOGA UPISNOG ROKA

XX.

(1) Učenici koji ne ostvare pravo na upis u ljetnome ili jesenskome upisnom roku mogu se prijaviti za upis u naknadnome upisnom roku za upis u srednju školu u program obrazovanja/ kurikul u kojemu je nakon jesenskoga upisnog roka ostalo slobodnih mjesta u sklopu broja upisnih mjesta propisanih *Strukturom,*a utvrđenih u NISpuSŠ-u.

(2) Učenici iz stavka 1. ove točke za prijavu moraju ispunjavati sve uvjete propisane Pravilnikom o elementima i kriterijima te natječajem škole.

(3) Učenici se za upis u naknadnome upisnom roku mogu prijaviti školi od 5. do 30. rujna 2025.

(4) Upisno povjerenstvo škole o upisu učenika u naknadnome upisnom roku odlučuje na temelju pisanoga zahtjeva učenika te podatke o upisu unosi u NISpuSŠ nakon zaprimljene potpisane upisnice učenika te ostale dokumentacije potrebne za upis.

ZAVRŠNE ODREDBE

XXI.

(1) Nakon završetka naknadnoga upisnog roka ministar može u e-Matici, na temelju zahtjeva škole, odobriti povećanje broja upisanih učenika u razrednome odjelu.

(2) Zahtjev iz stavka 2. ove točke škola dostavlja Ministarstvu na e-adresu: upisi-srednje@mzom.hr.

XXII.

O posebnostima upisa učenika u I. razred srednje škole koje nisu mogle biti predviđene odredbama ove Odluke odlučuje ministar.

XXIII.

Nadzor nad zakonitošću rada u provedbi ove Odluke obavlja Ministarstvo.

XXIV.

Ova Odluka stupa na snagu prvoga dana od dana objave u »Narodnim novinama«.

Klasa: 602-03/25-06/00035  
Urbroj: 533-05-25-0004  
Zagreb, 19. svibnja 2025.

Ministar  
**prof. dr. sc. Radovan Fuchs,**v. r.

**I. dio**

**Srednje škole kojima je osnivač Republika Hrvatska, jedinice lokalne samouprave te jedinice područne (regionalne) samouprave**

|  |  |  |  |  |  |
| --- | --- | --- | --- | --- | --- |
| **Program** | **Šifra programa** | **Trajanje** | **Razrednih odjela** | **Oznaka za odjel** | **Učenika** |
| **Županija: Osječko-baranjska** |  |  | **143,00** |  | **2955** |
| **Škola: Druga srednja škola Beli Manastir (14-001-503)** |  |  | **5,00** |  | **104** |
| Turistički tehničar destinacije / Turistička tehničarka destinacija 4 g. | 070108 | 4 | 1 |  | 20 |
| Konobar/Konobarica IG 3 g. | 071304 | 3 | 0,25 | A | 6 |
| Kuhar/Kuharica IG 3 g. | 071204 | 3 | 0,5 | A | 12 |
| Mesar/Mesarica IG 3 g. | 091404 | 3 | 0,25 | A | 6 |
| Kozmetičar/Kozmetičarka 4 g. | 250154 | 4 | 0,5 | B | 10 |
| Veterinarski tehničar / Veterinarska tehničarka 4 g. | 100105 | 4 | 0,5 | B | 10 |
| Referent za poslovnu ekonomiju / Referentica za poslovnu ekonomiju 4 g. | 060500 | 4 | 0,5 | C | 10 |
| Upravno-poslovni referent / Upravno-poslovna referentica 4 g. | 060405 | 4 | 0,5 | C | 10 |
| Frizer/Frizerka IG 3 g. | 250334 | 3 | 0,5 | D | 10 |
| Prodavač/Prodavačica IG 3 g. | 061104 | 3 | 0,5 | D | 10 |
| **Škola: Ekonomska i upravna škola Osijek (14-060-511)** |  |  | **6,00** |  | **120** |
| Referent za poslovnu ekonomiju / Referentica za poslovnu ekonomiju 4 g. | 060500 | 4 | 3 |  | 60 |
| Upravno-poslovni referent / Upravno-poslovna referentica 4 g. | 060405 | 4 | 3 |  | 60 |
| **Škola: Ekonomska škola Braća Radić, Đakovo (14-022-501)** |  |  | **5,00** |  | **100** |
| Komercijalist/Komercijalistica 4 g. | 060305 | 4 | 1 |  | 20 |
| Prodavač/Prodavačica IG 3 g. | 061104 | 3 | 1 |  | 20 |
| Referent za poslovnu ekonomiju / Referentica za poslovnu ekonomiju 4 g. | 060500 | 4 | 1 |  | 20 |
| Tehničar za razvoj i dizajn web-sučelja / Tehničarka za razvoj i dizajn web-sučelja 4 g. | 210705 | 4 | 1 |  | 20 |
| Upravno-poslovni referent / Upravno-poslovna referentica 4 g. | 060405 | 4 | 1 |  | 20 |
| **Škola: Elektrotehnička i prometna škola Osijek (14-060-501)** |  |  | **8,00** |  | **168** |
| Tehničar cestovnog prometa / Tehničarka cestovnog prometa 4 g. | 140326 | 4 | 1 |  | 20 |
| Tehničar za električne strojeve i elektroenergetiku / Tehničarka za električne strojeve i elektroenergetiku 4 g. | 041105 | 4 | 1 |  | 22 |
| Tehničar za elektroniku i komunikacije / Tehničarka za elektroniku i komunikacije 4 g. | 041425 | 4 | 1 |  | 22 |
| Tehničar za mehatroniku / Tehničarka za mehatroniku 4 g. | 041525 | 4 | 1 |  | 22 |
| Tehničar za računarstvo / Tehničarka za računarstvo 4 g. | 041625 | 4 | 2 |  | 40 |
| Vozač motornog vozila / Vozačica motornog vozila IG 3 g. | 141104 | 3 | 1 |  | 22 |
| Elektroinstalater/Elektroinstalaterka IG 3 g. | 042134 | 3 | 0,5 | A | 10 |
| Elektromehaničar/Elektromehaničarka IG 3 g. | 041205 | 3 | 0,5 | A | 10 |
| **Škola: Gimnazija A. G. Matoša, Đakovo (14-022-502)** |  |  | **4,00** |  | **88** |
| Opća gimnazija 4 g. | 320104 | 4 | 3 |  | 66 |
| Prirodoslovno-matematička gimnazija 4 g. | 320204 | 4 | 1 |  | 22 |
| **Škola: Gimnazija Beli Manastir (14-001-501)** |  |  | **1,00** |  | **20** |
| Opća gimnazija 4 g. | 320104 | 4 | 1 |  | 20 |
| **Škola: Glazbena škola Franje Kuhača Osijek (14-060-520)** |  |  | **2,00** |  | **32** |
| Glazbenik – pripremno obrazovanje 2 g. | 290002 | 2 | 1 |  | 12 |
| Glazbenik – program srednje škole 4 g. | X290004 | 4 | 1 |  | 20 |
| **Škola: Graditeljsko-geodetska škola Osijek (14-060-509)** |  |  | **5,00** |  | **112** |
| Arhitektonski tehničar / Arhitektonska tehničarka 4 g. | 131205 | 4 | 1 |  | 24 |
| Građevinski tehničar / Građevinska tehničarka 4 g. | 131106 | 4 | 1 |  | 20 |
| Tehničar geodezije i geoinformatike / Tehničarka geodezije i geoinformatike 4 g. | 131105 | 4 | 1 |  | 20 |
| Građevinski radnik u održivoj gradnji / Građevinska radnica u održivoj gradnji IG 3 g. | 135904 | 3 | 0,3333 | A | 8 |
| Monter drvnih konstrukcija i krovova / Monterka drvnih konstrukcija i krovova IG 3 g. | 135902 | 3 | 0,25 | A | 6 |
| Soboslikar ličilac dekorater / Soboslikarica ličiteljica dekoraterka IG 3 g. | 131404 | 3 | 0,4167 | A | 10 |
| Građevinski radnik u zgradarstvu / Građevinska radnica u zgradarstvu IG 3 g. | 135903 | 3 | 0,25 | B | 6 |
| Oblagač podova i zidova / Oblagačica podova i zidova IG 3 g. | 133634 | 3 | 0,75 | B | 18 |
| **Škola: I. gimnazija Osijek (14-060-503)** |  |  | **7,00** |  | **180** |
| Opća gimnazija 4 g. | 320104 | 4 | 6 |  | 156 |
| Opća gimnazija (odjel za sportaše) 4 g. | 320104-S | 4 | 1 |  | 24 |
| **Škola: II. gimnazija Osijek (14-060-504)** |  |  | **5,00** |  | **120** |
| Jezična gimnazija 4 g. | 320304 | 4 | 5 |  | 120 |
| **Škola: III. gimnazija Osijek (14-060-505)** |  |  | **6,00** |  | **156** |
| Prirodoslovno-matematička gimnazija 4 g. | 320204 | 4 | 6 |  | 156 |
| **Škola: Medicinska škola Osijek (14-060-506)** |  |  | **6,00** |  | **132** |
| Dentalni tehničar / Dentalna tehničarka 4 g. | 241104 | 4 | 1 |  | 20 |
| Fizioterapeutski tehničar / fizioterapeutska tehničarka 4 g. | 240704 | 4 | 1 |  | 20 |
| Medicinska sestra opće njege / medicinski tehničar opće njege 5 g. | 241004 | 5 | 3 |  | 72 |
| Zdravstveno-laboratorijski tehničar 4 g. | 240304 | 4 | 1 |  | 20 |
| **Škola: Obrtnička škola Osijek (14-060-513)** |  |  | **7,00** |  | **106** |
| Frizer/Frizerka IG 3 g. | 250334 | 3 | 1 |  | 20 |
| Kozmetičar/Kozmetičarka 4 g. | 250154 | 4 | 1 |  | 20 |
| Pomoćni kuhar / Pomoćna kuharica 3 g. | 078194 | 3 | 1 |  | 8 |
| Modni krojač / Modna krojačica IG 3 g. | 221504 | 3 | 0,5 | A | 10 |
| Stolar/Stolarica IG 3 g. | 121114 | 3 | 0,5 | A | 10 |
| Mesar/Mesarica IG 3 g. | 091404 | 3 | 0,5 | B | 10 |
| Pekar-slastičar / Pekarica-slastičarka IG 3 g. | 091204 | 3 | 0,5 | B | 10 |
| Pomoćni cvjećar / Pomoćna cvjećarica 3 g. | 088495 | 3 | 0,5 | C | 4 |
| Pomoćni pekar / Pomoćna pekarica 3 g. | 098194 | 3 | 0,5 | C | 4 |
| Pomoćni autolakirer / Pomoćna autolakirerica 3 g. | 268394 | 3 | 0,3 | D | 3 |
| Pomoćni bravar / Pomoćna bravarica 3 g. | 018494 | 3 | 0,3 | D | 3 |
| Pomoćni vodoinstalater / Pomoćna vodoinstalaterka 3 g. | 018194 | 3 | 0,4 | D | 4 |
| **Škola: Poljoprivredna i veterinarska škola Osijek (14-060-507)** |  |  | **3,00** |  | **60** |
| Agrotehničar/Agrotehničarka 4 g. | 081607 | 4 | 1 |  | 20 |
| Veterinarski tehničar / Veterinarska tehničarka 4 g. | 100105 | 4 | 1 |  | 20 |
| Cvjećar/Cvjećarica IG 3 g. | 081404 | 3 | 0,4 | A | 8 |
| Mehaničar poljoprivredne mehanizacije / Mehaničarka poljoprivredne mehanizacije IG 3 g. | 011804 | 3 | 0,6 | A | 12 |
| **Škola: Prosvjetno-kulturni centar Mađara u Republici Hrvatskoj, Osijek (14-060-021)** |  |  | **4,00** |  | **28** |
| Kuhar/Kuharica (nastava na mađarskom jeziku) IG 3 g. | 071204-MM | 3 | 1 |  | 7 |
| Opća gimnazija (nastava na mađarskom jeziku) 4 g. | 320104-MM | 4 | 1 |  | 7 |
| Referent za poslovnu ekonomiju / Referentica za poslovnu ekonomiju (nastava na mađarskom jeziku) 4 g. | 060500-MM | 4 | 1 |  | 7 |
| Turistički tehničar destinacije / Turistička tehničarka destinacija (nastava na mađarskom jeziku) 4 g. | 070108-MM | 4 | 1 |  | 7 |
| **Škola: Prva srednja škola Beli Manastir (14-001-502)** |  |  | **5,00** |  | **104** |
| Tehničar cestovnog prometa / Tehničarka cestovnog prometa 4 g. | 140326 | 4 | 1 |  | 20 |
| Tehničar za mehatroniku / Tehničarka za mehatroniku 4 g. | 041525 | 4 | 1 |  | 20 |
| Tehničar za računarstvo / Tehničarka za računarstvo 4 g. | 041625 | 4 | 1 |  | 20 |
| Vozač motornog vozila / Vozačica motornog vozila IG 3 g. | 141104 | 3 | 1 |  | 20 |
| Automehatroničar/Automehatroničarka IG 3 g. | 014234 | 3 | 0,3333 | A | 8 |
| Mehaničar poljoprivredne mehanizacije / Mehaničarka poljoprivredne mehanizacije IG 3 g. | 011804 | 3 | 0,3333 | A | 8 |
| Operater za strojne obrade / Operaterka za strojne obrade IG 3 g. | 011806 | 3 | 0,3333 | A | 8 |
| **Škola: Škola primijenjene umjetnosti i dizajna Osijek (14-060-515)** |  |  | **4,00** |  | **88** |
| Likovna umjetnost i dizajn do izbora zanimanja 4 g. | 300100 | 4 | 4 |  | 88 |
| **Škola: Srednja škola Dalj (14-411-501)** |  |  | **2,00** |  | **40** |
| Referent za poslovnu ekonomiju / Referentica za poslovnu ekonomiju 4 g. | 060500 | 4 | 1 |  | 20 |
| Agrotehničar/Agrotehničarka 4 g. | 081607 | 4 | 0,5 | B | 10 |
| Agroturistički tehničar / Agroturistička tehničarka 4 g. | 081605 | 4 | 0,5 | B | 10 |
| **Škola: Srednja škola Donji Miholjac (14-016-501)** |  |  | **5,00** |  | **108** |
| Opća gimnazija 4 g. (Srednja škola Donji Miholjac ) | 320104 | 4 | 1 |  | 20 |
| Tehničar u strojarstvu / Tehničarka u strojarstvu 4 g. (Srednja škola Donji Miholjac ) | 010105 | 4 | 1 |  | 22 |
| Tehničar za ugostiteljstvo / Tehničarka za ugostiteljstvo 4 g. (Srednja škola Donji Miholjac ) | 070105 | 4 | 1 |  | 22 |
| Automehatroničar/Automehatroničarka IG 3 g. (Srednja škola Donji Miholjac ) | 014234 | 3 | 0,3636 | A | 8 |
| Operater za strojne obrade / Operaterka za strojne obrade IG 3 g. (Srednja škola Donji Miholjac ) | 011806 | 3 | 0,6364 | A | 14 |
| Cvjećar/Cvjećarica IG 3 g. (Srednja škola Donji Miholjac ) | 081404 | 3 | 0,2727 | B | 6 |
| Poljoprivredni gospodarstvenik / Poljoprivredna gospodarstvenica IG 3 g. (Srednja škola Donji Miholjac ) | 081604 | 3 | 0,2727 | B | 6 |
| Prodavač/Prodavačica IG 3 g. (Srednja škola Donji Miholjac ) | 061104 | 3 | 0,4545 | B | 10 |
| **Škola: Srednja škola Isidora Kršnjavoga Našice (14-050-501)** |  |  | **11,00** |  | **254** |
| Agrotehničar/Agrotehničarka 4 g. | 081607 | 4 | 1 |  | 20 |
| Medicinska sestra opće njege / medicinski tehničar opće njege 5 g. | 241004 | 5 | 1 |  | 24 |
| Opća gimnazija 4 g. | 320104 | 4 | 2 |  | 52 |
| Prirodoslovno-matematička gimnazija 4 g. | 320204 | 4 | 1 |  | 26 |
| Referent za poslovnu ekonomiju / Referentica za poslovnu ekonomiju 4 g. | 060500 | 4 | 1 |  | 20 |
| Tehničar za elektroniku i komunikacije / Tehničarka za elektroniku i komunikacije 4 g. | 041425 | 4 | 1 |  | 20 |
| Tehničar za računarstvo / Tehničarka za računarstvo 4 g. | 041625 | 4 | 1 |  | 20 |
| Automehatroničar/Automehatroničarka IG 3 g. | 014234 | 3 | 0,3333 | a | 8 |
| Monter strojarskih instalacija / Monterka strojarskih instalacija IG 3 g. | 015203 | 3 | 0,3333 | a | 8 |
| Operater za strojne obrade / Operaterka za strojne obrade IG 3 g. | 011806 | 3 | 0,3333 | a | 8 |
| Frizer/Frizerka IG 3 g. | 250334 | 3 | 0,3333 | b | 8 |
| Mesar/Mesarica IG 3 g. | 091404 | 3 | 0,3333 | b | 8 |
| Soboslikar ličilac dekorater / Soboslikarica ličiteljica dekoraterka IG 3 g. | 131404 | 3 | 0,3333 | b | 8 |
| Konobar/Konobarica IG 3 g. | 071304 | 3 | 0,2917 | c | 7 |
| Kuhar/Kuharica IG 3 g. | 071204 | 3 | 0,4167 | c | 10 |
| Slastičar/Slastičarka IG 3 g. | 071404 | 3 | 0,2917 | c | 7 |
| **Škola: Srednja škola Josipa Kozarca Đurđenovac (14-326-501)** |  |  | **3,00** |  | **49** |
| Pomoćni stolar / Pomoćna stolarica 3 g. | 128194 | 3 | 1 |  | 5 |
| Šumarski tehničar / Šumarska tehničarka 4 g. | 110106 | 4 | 1 |  | 20 |
| Operater za strojne obrade / Operaterka za strojne obrade IG 3 g. | 011806 | 3 | 0,5 | A | 12 |
| Stolar/Stolarica IG 3 g. | 121114 | 3 | 0,5 | A | 12 |
| **Škola: Srednja škola Valpovo (14-085-501)** |  |  | **6,00** |  | **120** |
| Opća gimnazija 4 g. | 320104 | 4 | 2 |  | 40 |
| Referent za poslovnu ekonomiju / Referentica za poslovnu ekonomiju 4 g. | 060500 | 4 | 1 |  | 20 |
| Tehničar za elektroniku i komunikacije / Tehničarka za elektroniku i komunikacije 4 g. | 041425 | 4 | 1 |  | 20 |
| Elektromehaničar/Elektromehaničarka IG 3 g. | 041205 | 3 | 0,4 | A | 8 |
| Operater za strojne obrade / Operaterka za strojne obrade IG 3 g. | 011806 | 3 | 1,6 | A | 32 |
| **Škola: Srednja strukovna škola Antuna Horvata, Đakovo (14-022-503)** |  |  | **9,00** |  | **188** |
| Tehničar u strojarstvu / Tehničarka u strojarstvu 4 g. | 010105 | 4 | 1 |  | 20 |
| Tehničar za mehatroniku / Tehničarka za mehatroniku 4 g. | 041525 | 4 | 1 |  | 20 |
| Tehničar za računarstvo / Tehničarka za računarstvo 4 g. | 041625 | 4 | 1 |  | 20 |
| Oblagač podova i zidova / Oblagačica podova i zidova IG 3 g. | 133634 | 3 | 0,5455 | A | 12 |
| Operater za strojne obrade / Operaterka za strojne obrade IG 3 g. | 011806 | 3 | 0,4545 | A | 10 |
| Automehatroničar/Automehatroničarka IG 3 g. | 014234 | 3 | 0,4545 | B | 10 |
| Mehaničar poljoprivredne mehanizacije / Mehaničarka poljoprivredne mehanizacije IG 3 g. | 011804 | 3 | 0,2727 | B | 6 |
| Monter strojarskih instalacija / Monterka strojarskih instalacija IG 3 g. | 015203 | 3 | 0,2727 | B | 6 |
| Frizer/Frizerka IG 3 g. | 250334 | 3 | 0,7 | C | 14 |
| Soboslikar ličilac dekorater / Soboslikarica ličiteljica dekoraterka IG 3 g. | 131404 | 3 | 0,3 | C | 6 |
| Cvjećar/Cvjećarica IG 3 g. | 081404 | 3 | 0,2727 | D | 6 |
| Elektroinstalater/Elektroinstalaterka IG 3 g. | 042134 | 3 | 0,4545 | D | 10 |
| Mesar/Mesarica IG 3 g. | 091404 | 3 | 0,2727 | D | 6 |
| Agrotehničar/Agrotehničarka 4 g. | 081607 | 4 | 0,7 | E | 14 |
| Fitomedicinski tehničar / Fitomedicinska tehničarka 4 g. | 081608 | 4 | 0,3 | E | 6 |
| Kuhar/Kuharica IG 3 g. | 071204 | 3 | 0,7273 | F | 16 |
| Pekar-slastičar / Pekarica-slastičarka IG 3 g. | 091204 | 3 | 0,2727 | F | 6 |
| **Škola: Strojarska tehnička škola Osijek (14-060-502)** |  |  | **7,00** |  | **144** |
| Operater za strojne obrade / Operaterka za strojne obrade IG 3 g. | 011806 | 3 | 1 |  | 24 |
| Automehatroničar/Automehatroničarka IG 3 g. | 014234 | 3 | 1,7 | A | 34 |
| Serviser karoserije motornih vozila / Serviserka karoserije motornih vozila IG 3 g. | 011805 | 3 | 0,3 | A | 6 |
| Izrađivač-monter strojarskih konstrukcija/Izrađivačica-monterka strojarskih konstrukcija IG 3 g. | 015103 | 3 | 0,3 | B | 6 |
| Monter strojarskih instalacija / Monterka strojarskih instalacija IG 3 g. | 015203 | 3 | 1,7 | B | 34 |
| Tehničar u strojarstvu / Tehničarka u strojarstvu 4 g. | 010105 | 4 | 1,5 | C | 30 |
| Tehničar za vozila / Tehničarka za vozila 4 g. | 011225 | 4 | 0,5 | C | 10 |
| **Škola: Tehnička škola i prirodoslovna gimnazija Ruđera Boškovića, Osijek (14-060-510)** |  |  | **5,00** |  | **100** |
| Dizajner grafičkih proizvoda / Dizajnerica grafičkih proizvoda 4 g. | 210905 | 4 | 1 |  | 20 |
| Kozmetičar/Kozmetičarka 4 g. | 250154 | 4 | 1 |  | 20 |
| Prirodoslovna gimnazija 4 g. | 320804 | 4 | 2 |  | 40 |
| Tehničar nutricionist / Tehničarka nutricionistica 4 g. | 090305 | 4 | 1 |  | 20 |
| **Škola: Trgovačka i komercijalna škola Davor Milas, Osijek (14-060-514)** |  |  | **4,00** |  | **70** |
| Administrator pril. 3 g. | 068193 | 2 | 1 |  | 10 |
| Komercijalist/Komercijalistica 4 g. | 060305 | 4 | 2 |  | 40 |
| Prodavač/Prodavačica IG 3 g. | 061104 | 3 | 1 |  | 20 |
| **Škola: Ugostiteljsko-turistička škola, Osijek (14-060-512)** |  |  | **8,00** |  | **164** |
| Konobar/Konobarica IG 3 g. | 071304 | 3 | 1 |  | 22 |
| Kuhar/Kuharica IG 3 g. | 071204 | 3 | 3 |  | 60 |
| Slastičar/Slastičarka IG 3 g. | 071404 | 3 | 1 |  | 20 |
| Tehničar za ugostiteljstvo / Tehničarka za ugostiteljstvo 4 g. | 070105 | 4 | 2 |  | 40 |
| Turistički tehničar destinacije / Turistička tehničarka destinacija 4 g. | 070108 | 4 | 1 |  | 22 |